PATVIRTINTA

Vilniaus Šeškinės pradinės mokyklos

direktoriaus 2023 m. sausio 11 d. įsakymu Nr. V-10

**VILNIAUS MIESTO 1-4 KLASIŲ MOKINIŲ**

**KŪRYBINIŲ DAILĖS DARBŲ PARODOS**

**„VILNIAUS LEGENDA. KAIP KUNIGAIKŠTIS GEDIMINAS ĮKŪRĖ VILNIŲ“**

**NUOSTATAI**

1. **BENDROSIOS NUOSTATOS**
2. Vilniaus miesto mokinių piešinių parodos „Vilniaus legenda. Kaip kunigaikštis Gediminas įkūrė Vilnių“ (toliau – parodos) nuostatai reglamentuoja parodos tikslą, uždavinius, dalyvius, organizavimo ir pateikimo tvarką, reikalavimus teikiamiems darbams.
3. Piešinių parodą organizuoja Vilniaus Šeškinės pradinė mokykla.
4. Piešinių paroda skirta Vilniaus miesto 700 metų artėjančiam jubiliejui paminėti.
5. Informacija apie parodą skelbiama interneto tinklalapyje

<http://www.seskinespradine.vilnius.lm.lt/>

1. **KONKURSO TIKSLAI IR UŽDAVINIAI**
2. Parodos tikslas – skatinti mokinių kūrybą, bendravimą ir bendradarbiavimą, išreiškiant pagarbą Vilniaus miestui ir jo istorijai.
3. Parodos uždaviniai:
   1. leisti ugdytiniams atskleisti meninius gebėjimus ir realizuoti savo kūrybinius sumanymus,
   2. ugdyti pagarbą ir pastabumą supančiai aplinkai, gebėjimą analizuoti ir kurti,
   3. stiprinti emocinį ryšį su Vilniaus miestu.
4. **KONKURSO DALYVIAI**
5. Parodoje kviečiami dalyvauti Vilniaus miesto mokyklų 1-4 klasių mokiniai.
6. **RENGĖJAI**
7. Parodą organizuoja Vilniaus Šeškinės pradinės mokyklos mokytojai ir pagalbos mokiniui specialistai.
8. Renginį koordinuoja: direktorės pavaduotoja ugdymui Rasa Džiavečkienė, pradinių klasių vyresnioji mokytoja Jūratė Mocartienė, vyresnioji socialinė pedagogė, šokio mokytoja metodininkė Daiva Bagdonienė.
9. **ORGANIZAVIMO TVARKA**
10. Piešinių tematika – „Vilniaus legenda. Kaip kunigaikštis Gediminas įkūrė Vilnių“ (priedas Nr.2).
11. Darbai siunčiami iki 2023 m. sausio 30 d. adresu:

Šeškinės g. 15,

LT-07153 Vilnius

1. Papildomą informaciją teikia parodos organizatorės:

Rasa Džiavečkienė – direktoriaus pavaduotoja ugdymui, tel. 865097296 el. paštas: [rasa.dz@gmail.com](mailto:rasa.dz@gmail.com)

Daiva Bagdonienė – vyresnioji socialinė pedagogė, šokio mokytoja metodininkė, tel.861883842 el. paštas: [daivajudman@gmail.com](mailto:daivajudman@gmail.com)

Jūratė Mocartienė – vyresnioji pradinių kalsių mokytoja, tel. 861255125 el. paštas: [mocartienė@gmail.com](mailto:mocartienė@gmail.com)

1. Darbai bus eksponuojami Vilniaus Šeškinės pradinės mokyklos internetinėje svetainėje.
2. Parodos dalyviams el. paštu bus išsiųstos Vilniaus Šeškinės pradinės mokyklos padėkos.
3. **DARBŲ REIKALAVIMAI**
4. Parodos dalyviai pateikia darbus, atliktus pasirinkta technika.
5. Darbų matmenys – A3 formatas.
6. Kiekvieno darbo apačioje, dešiniajame kampe turi būti priklijuota darbo metrika (10 cm x 3 cm), kurioje Times New Roman šriftu 12 dydžiu nurodoma: darbo autoriaus vardas, pavardė, amžius, atstovaujama ugdymo įstaiga, mokytojo vardas, pavardė.
7. Prie parodai teikiamų darbų pridėti bendrą sąrašą (priedas Nr.1), užpildytą kompiuteriu.
8. Iš vienos ugdymo įstaigos siųsti ne daugiau kaip 2 kūrybinius darbus.

Darbai turi atitikti nurodytus reikalavimus.

1. **BAIGIAMOSIOS NUOSTATOS**
2. Organizatoriai turi teisę be atskiro autoriaus sutikimo ir nemokėdami honorarų atsiųstus darbus fotografuoti ir, nurodę autorystę, naudoti parodos viešinimui, publikuoti internetinėje erdvėje.
3. Parodai pateikti darbai negali būti nukopijuoti – už autoriaus teisių pažeidimus pagal galiojančius teisės aktus atsako darbus atsiuntę dalyviai.
4. Parodai pateikti darbai autoriams negrąžinami.
5. Dalyvavimas kūrybinių darbų parodoje reiškia autoriaus sutikimą su visomis parodos reikalavimo sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\

Parodos nuostatų

Priedas Nr. 1

**VILNIAUS MIESTO KŪRYBINIŲ DARBŲ PARODA**

**„VILNIAUS LEGENDA. KAIP KUNIGAIKŠTIS GEDIMINAS ĮKŪRĖ VILNIŲ“**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Autoriaus vardas, pavardė** | **Amžius** | **Ugdymo įstaiga** | **Mokytojo vardas, pavardė** | **Mokytojo tel.,**  **el. paštas** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Parodos nuostatų

Priedas Nr. 2

Vilniaus legenda

Kaip kunigaikštis Gediminas įkūrė Vilnių

Didysis kunigaikštis Gediminas išjojo už keturių mylių nuo Trakų medžioti. Ir rado prie Vilnios upės gražų kalną, ant kurio sutiko didžiulį žvėrį – taurą. Ir nukovė jį ant to kalno, kurį dabar Tauro kalnu vadina. Buvo labai vėlu į Trakus joti, ir sustojo Šventaragio slėnyje, kur mirusius lietuvių kunigaikščius degindavo, ir nakvojo tenai. Miegodamas jis sapnavo, kad ant kalno, kurį Kreivuoju vadindavo, stovi didžiulis geležinis vilkas, o jame tarytum šimtas vilkų staugia. Kunigaikštis pabudo iš miego ir sako savo žyniui, vardu Lizdeika (jis buvo rastas erelio lizde, ir buvo tas Lizdeika kunigaikščio Gedimino vyriausiasis žynys, pagonių kunigas):

* Sapnavau, girdi, stebuklingą sapną!

Ir apsakė jam viską, ką matė sapne. Tas Lizdeika sako:

* Šviesiausias kunigaikšti, geležinis vilkas reiškia, kad čia bus sostinės miestas. O kad jo viduje staugia – tai jo garbė sklis po visą pasaulį.

Didysis kunigaikštis Gediminas rytą nebeišjojo, o išsiuntė ieškoti žmonių. Jis įkūrė vieną pilį, žemutinę, Šventaragyje, o kitą – ant Kreivojo kalno. Ir pavadino tą miestą Vilniumi. Pastatęs miestą, perkėlė savo sostinę iš Trakų į Vilnių.

<https://www.vaikams.lt/padavimai/kaip-kunigaikstis-gediminas-ikure-vilniu.html>